[Type here]
	[bookmark: ΔΙΑΧΩΡΙΣΤΙΚΟ_2][image: ]

ΕΛΛΗΝΙΚΗ ΔΗΜΟΚΡΑΤΙΑ

ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΠΡΟΣΛΗΨΗ
ΕΠΙΤΟΠΙΟΥ ΕΠΟΧΙΚΟΥ ΠΡΟΣΩΠΙΚΟΥ
ΓΙΑ ΤΗΝ ΕΝΙΣΧΥΣΗ ΤΟΥ ΤΜΗΜΑΤΟΣ ΕΚΔΟΣΗΣ ΘΕΩΡΗΣΕΩΝ

Το Γενικό Προξενείο της Ελλάδας στο Μάντσεστερ, στο πλαίσιο της Δράσης «Ενίσχυση με
προσωπικό "fieldworkers" για την υποστήριξη των Προξενικών Αρχών σε τρίτες χώρες» από το «Πρόγραμμα Ελλάδος –Μέσο Χρηματοδοτικής Στήριξης για την Διαχείριση των Συνόρων και την Πολιτική Θεωρήσεων του Ταμείου για την Ολοκληρωμένη Διαχείριση των Συνόρων2021-2027», όπως τροποποιήθηκε με την υπ΄αριθμ. πρωτ. 90440/20.05.2025 Απόφαση, προκηρύσσει         (1) θέση επιτόπιου προσωπικού με σύμβαση εργασίας ιδιωτικού δικαίου
ορισμένου χρόνου για χρονικό διάστημα οκτώ (8) μηνών, για την κάλυψη, αποκλειστικώς,
εποχικών, επειγουσών ή και έκτακτων αναγκών του Τμήματος Θεωρήσεων της (Αρχή).

Καλούνται οι ενδιαφερόμενοι να υποβάλουν την αίτησή τους με μήνυμα ηλ. ταχυδρομείου στη
διεύθυνση του  Προξενείου grgencon.mch@mfa.gr, το αργότερο έως 18.10.2026

Με την αίτηση οι υποψήφιοι θα πρέπει να προσκομίσουν βιογραφικό σημείωμα και να πληρούν
τα εξής προσόντα:

1. να είναι μόνιμοι κάτοικοι ή να διαμένουν στην περιοχή δικαιοδοσίας του/της,
2. να κατέχουν πτυχίο, δίπλωμα ή τίτλο σπουδών τριτοβάθμιας εκπαίδευσης, ή να έχουν την
ιδιότητα του φοιτητή σχολής τριτοβάθμιας εκπαίδευσης,
3. να έχουν καλή γνώση της αγγλικής ή γαλλικής γλώσσας. Η γνώση της ελληνικής γλώσσας αποτελεί πρόσθετο προσόν
4. να διαθέτουν γνώσεις χειρισμού ηλεκτρονικού υπολογιστή
[bookmark: _GoBack]5. να είναι κάτοχοι λευκού ποινικού μητρώου επιτόπιων αρμόδιων αρχών.

Υψηλός βαθμός εχεμύθειας, ομαδικό πνεύμα, ικανότητα ανάληψης πρωτοβουλιών,
προσαρμοστικότητα και επικοινωνιακές δεξιότητες αποτελούν απαραίτητα προσόντα.

Οι υποψήφιοι θα πρέπει να έχουν συμπληρώσει το 21ο έτος τους ηλικίας τους και να μην έχουν
υπερβεί το 60ό έτος.

Με την αίτηση-επιστολή πρόσληψης, στην οποία θα συμπεριλαμβάνονται τα στοιχείαεπικοινωνίας του ενδιαφερόμενου καθώς και προσωπικά στοιχεία (ονοματεπώνυμο,ημερομηνία γέννησης, διεύθυνση κατοικίας), οι υποψήφιοι θα πρέπει να προσκομίσουν επίσης:

Α) βιογραφικό σημείωμα
Β) αποδεικτικά στοιχεία ιδιότητας μόνιμου κατοίκου Ηνωμένου Βασιλείου (π.χ. settled ή pre-
Settled status)
Γ) τίτλο σπουδών Τριτοβάθμιας Εκπαίδευσης (αντίγραφο και – εφόσον ζητηθεί – επίδειξη
πρωτοτύπου) ή αποδεικτικό φοίτησης
Δ) μία συστατική επιστολή
Ε) πιστοποιητικό ποινικού μητρώου DBS ή ACRO (μπορεί να προσκομιστεί έως την ολοκλήρωσητης διαδικασίας πρόσληψης).

Για τυχόν περαιτέρω πληροφορίες, οι ενδιαφερόμενοι έχουν τη δυνατότητα να επικοινωνούν με
το Γενικό Προξενείο της Ελλάδος στο Μάντσεστερ στην ηλεκτρονική διεύθυνση grgencon.mch@mfa.gr .



Ο Γενικός Πρόξενος


Αλέξανδρος Ιωαννίδης
                                                                                           ΠΥΑ΄

